钦定古今图书集成/理学汇编/经籍典/第037卷 > 《答陆澄书》齐·王俭
## 钦定古今图书集成/理学汇编/经籍典/第037卷 > 《答陆澄书》齐·王俭

《易》体微远，实贯群籍，施、孟异闻，周、韩殊旨，岂可专据
小王，便为该备？依旧存郑、高同来说。元凯注《传》，超迈
前儒，若不列学官，其可废矣。贾氏注经，世所罕习，《谷
梁》小书，无俟两注，存糜略范，率由旧式，凡此诸义，并
同雅论。疑《孝经》非郑所注。仆以此书明百行之首，实
人伦所先，《七略》《艺文》，并陈之六艺，不与《苍颉》《凡将》之
流也。郑注“虚实”，前代不嫌。意谓可安，仍旧立置。